Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel sanoo, että Espanjan päätös hyväksyä laki -
Palestiinan tunnustamisesta ei edistä konfliktin ratkaisua.
Ashkelonin pormestari määräsi irtisanottavaksi arabityöntekijöitä, -
jotka ovat olleet rakentamassa pommisuojia kaupungin päiväkoteihin.
YK:n turvallisuusneuvosto vetosi kansainväliseen yhteisöön, -
jotta ulkomaisten taistelijoiden värväys ääri-islamilaisiin liikkeisiin loppuisi.
Israel hyväksyi 78 uuden asunnon rakentamisen Itä-Jerusalemiin.
Jerusalemin kaavoituskomitea vahvisti -
50 uutta asuntoyksikköä Har Homaan ja 28 asuntoa Ramotiin.
Päätös tuomittiin kansainvälisesti, ja Israelin hallitusta -
vaadittiin pidättymään toimilta, jotka pahentaisivat tulenarkaa tilannetta.
Espanjan lainsäätäjät kehottivat hallitustaan -
tunnustamaan Palestiinan valtio, kun Israel ja palestiinalaiset -
olisivat ensin neuvotelleet ratkaisun. Päätös herätti arvostelua Israelissa.
Tämä symbolinen päätös on Irlannin ja Britannian äänestysten kaltainen, -
ja se sai alahuoneen kaikkien poliittisten ryhmien tuen -
kansanpuolueen lievennettyä sen sanamuotoa.
Kun palestiinalaisille näin osoitetaan, että he saavat kaiken -
ilman vaikeita ja molemmilta osa- puolilta vaadittavia kompromisseja, -
konfliktin ratkaisu vain vaikeutuu. Siksi olemme pettyneitä.
Emme ole eri mieltä pääasioissa, vaan Espanjan päätösmenettelyssä.
Palestiinalaispääministeri Hamdallah kiitti Espanjan päätöstä ja maita, -
jotka kannattavat palestiinalaisten valtiopyrkimyksiä.
Kiitämme kaikkia kansoja ja hallituksia, -
mukaan lukien Ruotsia, Isoa-Britanniaa, Espanjaa ja Irlantia, -
tuesta palestiinalaisvaltiolle, kun se jonakin päivänä perustetaan.
Myös Ranska harkitsee ei-sitovaa päätöstä tässä kuussa.
Ruotsin uusi hallitus otti johtoaseman ja tunnusti virallisesti Palestiinan -
muutaman päivän sisällä virkaanastumisensa jälkeen.
Nämä siirrot ilmentävät EU:n kasvavaa ärtymystä -
Israelin asutustoimista maa-alueella, jota palestiinalaiset -
havittelevat valtiolleen rauhanneuvottelujen kariuduttua.
EU:n uusi ulkopoliittinen johtaja Mogherini kertoi, -
että EU:n ulkoministerit neuvottelivat maanantaina keinoista -
käynnistää Israelin ja palestiinalaisten välinen rauhanprosessi uudelleen.
USA:n puolustusministeri Hagel sanoi haastattelussa eilen, -
että ISILin aiheuttama turvallisuusuhka -
ja sen käsitteleminen on prioriteetti.
Emme ole koskaan nähneet ISILin kaltaista järjestöä, -
joka olisi niin hyvin järjestäytynyt, niin koulutettu ja rahoitettu, -
niin strateginen, brutaali ja armoton.
Mihinkään tällaiseen emme ole törmänneet aiemmin -
yhden instituution puitteissa.
Heidän sosiaalisen mediansa kehittyneisyys on ennennäkemätöntä.
Kun kaikki tämä lasketaan yhteen, -
tuloksena on käsittämättömän voimakas uusi uhka.
Puolustusministeri Hagel korosti, että lännellä on vastassaan -
uhkien yhteensulautuma, jollaista se ei ole kohdannut vuosikymmeniin.
Hän painotti, että USA ei voi taistella näitä uhkia vastaan yksin, -
vaan tarvitsee kansainvälistä apua.
Emme voi tehdä tätä yksin, tarvitsemme kumppaneita.
Emme voi pakottaa tahtoamme muille maille. Se olisi hulluutta.
YK:n turvallisuusneuvosto kokoontui eilen illalla -
neuvottelemaan keinoista taistella yhdessä ääriliikkeitä vastaan.
Pääsihteeri Ban Ki-moon esitti, -
että nyt on tartuttava ääritoiminnan perimmäisiin syihin.
Ulkomaisten terroristitaistelijoiden uhka -
ja väkivaltaisen ääritoiminnan vitsaus eivät ole vain turvallisuushaaste.
Ne ovat myös poliittinen ja kehityksellinen haaste, -
joka vaikuttaa yhteisöjen, maiden ja alueiden tasapainoon ja rakenteisiin.
Meidän on pohdittava syvemmin niitä perimmäisiä ehtoja, -
jotka sallivat ääritoiminnan kukoistaa.
Näiden haasteiden tarkastelu vain sotilaallisten linssien läpi -
on jo kohdannut rajansa.
Ihmiset tarvitsevat tasa-arvoa ja mahdollisuuksia elämässään.
Australian ulkoministeri johti kokousta. Hän korosti -
ISILin ja muiden ääri-islamisti- ryhmien uhan vakavuutta, -
ja hän pyysi kansainvälisiä käytännön toimia -
ulkomaisten taistelijoiden värväyksen estämiseksi.
ISILin, Nusran rintaman ja muiden al-Qaida-ryhmien uhka -
on vaarallisempi, globaalimpi ja monimuotoisempi kuin aiemmin.
Terroristit ovat nuorempia, väkivaltaisempia, -
innovatiivisempia ja erittäin linkittyneitä.
He ovat sosiaalisen median mestareita -
terrori- ja värväystarkoituksissa ja ovat teknisesti hyvin perehtyneitä.
He yllyttävät toinen toistaan.
He levittävät propagandaansa ja väkivaltaansa suoraan koteihimme -
värvätäkseen tyytymättömiä nuoria ihmisiä.
Tämänpäiväinen lausunto perustuu näille päätöksille.
Se määrittelee seuraavat käytännön askeleet, joilla estetään -
ulkomaisten terroristitaistelijoiden värväys ja matkustus. Se takaa, -
ettei heidän myrkyllisille ideologioil- leen löydy sijaa keskuudestamme -
ja että terroristiryhmien rahoituslähteet saadaan tukittua.
Tämä lausunto vahvistaa -
kansainvälisen yhteisön järkähtämättömän päättäväisyyden.
Meidän pitää riisua terrorijärjestöiltä taistelijat, rahoitus ja legitimiteetti.
Meidän on toimittava määrätietoisesti ja yhdessä.
YK:n turvallisuusneuvosto tuomitsi jyrkästi Jerusalemin synagogaiskun, -
jossa surmansa sai neljä rukoilijaa ja yksi poliisi.
Turvallisuusneuvosto tuomitsi lausunnossaan kaikki väkivallan teot -
ja ilmaisi huolensa kasvavasta levottomuudesta, -
joka vaikuttaa sekä israelilaisiin että palestiinalaisiin.
Neuvosto vetosi Israelin ja palestiinalaisten johtoon -
jännitteiden ja provokaatioiden vähen- tämiseksi ja rauhan edistämiseksi.
Neuvosto vakuutti, että terrorismi kaikissa ilmenemismuodoissaan -
on rikollista ja epäoikeutettua, vaikuttimista huolimatta, -
eikä sitä pidä yhdistää mihinkään kansallisuuteen, -
uskontoon tai etniseen ryhmään. USA ja Israel laativat lausunnon yhdessä, -
ja se sai hyväksynnän neuvoston viideltätoista jäseneltä.
Ashkelonin pormestari Shimoni -
määräsi irtisanottavaksi arabityöntekijöitä, -
jotka ovat olleet rakentamassa pommisuojia kaupungin päiväkoteihin.
Hän antoi lisäksi määräyksen turva- miesten asettamisesta päiväkoteihin, -
joiden läheisyydessä on arabeja työllistäviä rakennustyömaita.
Toimenpiteiden tarkoitus olisi lisätä asukkaiden turvallisuuden tunnetta.
Päätös tehtiin huolestuneiden vanhempien painostuksesta.
Shimoni korosti, ettei hänellä ole mitään arabeja vastaan, -
mutta tänä vaikeana aikana -
heidän läsnäoloaan olisi vältettävä kasvatustahoilla.
Pormestarin päätös sai osakseen tiukkaa arvostelua.
Knessetin jäsen Ahmed Tibi sanoi, -
että päätös oli rasistinen, typerä ja laiton -
ja että turvallisuushuolia käytetään rasismin verukkeena.
Ministeri Peri tyrmäsi pormestarin päätöksen ja sanoi, -
että kaikenlaiset vaatimukset estää arabien työllistyminen siksi, -
että he ovat arabeja, ovat vaarallista ja vastenmielistä rasismia.
Kaikki tällaiset lausunnot ja yritykset, -
jotka vahingoittavat yhtenäisyyttä, ovat rasistisia, moraalittomia ja laittomia.
Kiitos seurasta!
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman